Džojs Vērmans
Džojs Vērmans (nīderlandiešu: Joey Veerman; dzimis 1998. gada 19. novembrī) ir Nīderlandes futbolists, kurš spēlē pussarga pozīcijā un pārstāv Nīderlandes futbola izlasi. Kopš 2022. gada Vērmans spēlē Eredivisie komandā PSV Eindhoven. Iepriekš spēlējis Nīderlandes komandās Volendam un Heerenveen. Nīderlandes futbola izlases rindās debitējis 2023. gadā. Pārstāvējis izlasi 2024. gada Eiropas čempionātā.